钦定古今图书集成/明伦汇编/闺媛典/第280卷 > 皇清十三 > 汪用宾妻龚氏
## 钦定古今图书集成/明伦汇编/闺媛典/第280卷 > 皇清十三 > 汪用宾妻龚氏

按《歙县志》：“龚氏，浙江仁和训导汪用宾妻。年十七归宾，佐夫事亲，克尽孝养，乡里称之。年二十二宾亡，二孤良瑞、良珮一二岁一未周，孀姑老，皆赖氏生活。子稍长，经书俱氏口授，次子成立，复夭，更抚幼孙。妇德母仪，为族党矜式。历苦节四十八年，郡邑旌表。”